സുധീരന് രാജി പിന്വലിക്കില്ല വി.ഡി സതീശന്റെ അനുനയ നീക്കം പാളി തിരുവനന്തപുരം: കെപിസിസി രാഷ്ട്രീയ കാര്യസമിതിയില് നിന്ന് രാജിവച്ച വി എം സുധീരനെ അനുനയിപ്പിക്കാനുള്ള നേതൃത്വത്തിന്റെ ശ്രമം ഫലം കണ്ടില്ല. രാജി തീരുമാനത്തില് നിന്ന് സുധീരന് പിന്നോട്ടില്ല. പ്രതിപക്ഷ നേതാവ് വിഡി സതീശന് ഗൗരീശപട്ടത്തുള്ള വീട്ടിലെത്തി സുധീരനെ കണ്ടെങ്കിലും നിലപാടില് മാറ്റമില്ലെന്ന് സുധീരന് അറിയിച്ചു. കൂടിയാലോചനയില്ലെന്നും, ചില നേതാക്കളെ മാത്രം ഉള്പ്പെടുത്തി ചര്ച്ച നടത്തുന്നതില് പ്രതിഷേധിച്ചുമായിരുന്നു രാഷ്ട്രീയ കാര്യസമിതിയില് നിന്ന് വിഎം സുധീരന് രാജിവച്ചത്.വീഴ്ചകള് എണ്ണിപ്പറഞ്ഞ് സുധീരന്ഡിസിസി അദ്ധ്യക്ഷന്മാരെ നിയമിച്ചതു മുതല് നേതൃത്വത്തിന് പറ്റിയ വീഴ്ചകള് സുധീരന് വിഡി സതീശനുമായി പങ്കുവച്ചു. രാഷ്ട്രീയ കാര്യസമിതി നിലനില്ക്കെ, ഈ സമിതിയെ നോക്കുകുത്തിയാക്കി ചില നേതാക്കളെ മാത്രം ഉള്പ്പെടുത്തി ചര്ച്ച നടത്തി. സെമി കേഡര് പ്രഖ്യാപനമടക്കമുള്ള സംഘടനാപരമായ മാറ്റങ്ങളൊന്നും നേതാക്കളെ അറിയിച്ചില്ല. മുതിര്ന്ന അംഗമായിട്ടും തനിക്ക് നേരിടേണ്ടി വന്ന അവഗണനകള് സുധീരന് സതീശനെ അറിയിച്ചു. വീഴ്ചകള് അംഗീകരിച്ച് സുധീരനെ അനുനയിപ്പിക്കാന് പ്രതിപക്ഷ നേതാവ് ശ്രമിച്ചിട്ടും സുധീരന് വഴങ്ങിയില്ല. രാഷ്ട്രീയ കാര്യസമിതിയില് ഇനി പ്രവര്ത്തിക്കാനില്ലെന്നും സാധാരണ പ്രവര്ത്തകനായി തുടര്ന്നോളാമെന്നുമാണ് സുധീരന്റെ നിലപാട്.പുതിയ നേതൃത്വവും ഗ്രൂപ്പുകളുടെ വഴിയെപുതിയ നേതൃത്വവും ഗ്രൂപ്പുകളുടെ അതേ പാതയിലാണെന്നാണ് സുധീരന്റെ പരാതി. ഗ്രൂപ്പിന് അതീതമായി നിലവില് വന്ന പുതിയ നേതൃത്വത്തെ ആദ്യം തന്നെ സ്വാഗതം ചെയ്ത വ്യക്തിയാണ് താന്. കൂടിയാലോചനകളില്ലാതെ ഡിസിസി അദ്ധ്യക്ഷന്മാരെ നിശ്ചയിച്ചപ്പോള് താന് പ്രതിഷേധം അറിയിച്ചിരുന്നു. ഇത്തരം വീഴ്ചകളുണ്ടാകില്ലെന്ന് കെ സുധാകരന് നേരിട്ടെത്തി അറിയിച്ചു. എന്നാല് ഇത് പാലിക്കപ്പെട്ടില്ലെന്നാണ് സുധീരന്റെ ആരോപണം.ഗ്രൂപ്പ് നേതാക്കളായ ഉമ്മന്ചാണ്ടിയോടും രമേശ് ചെന്നിത്തലയോടും ചര്ച്ച നടത്തുന്നതിനോട് തനിക്ക് വിരേധമില്ലെന്നാണ് സുധീരന്റെ നിലപാട്. പക്ഷേ ഈ ചര്ച്ചയുടെ മാത്രം അടിസ്ഥാനത്തില് തീരുമാനമെടുക്കുന്നതാണ് സുധീരന് ചൂണ്ടിക്കാട്ടുന്നത്. പിന്നെന്തിന് രാഷ്ട്രീയ കാര്യസമിതിയെന്നാണ് വിഎം സുധീരന്റെ ചോദ്യം. അടുത്തിടെ കെപിസിസി തീരുമാനങ്ങളെടുത്ത ശൈലിയില് സുധീരന് അതൃപ്തിയുണ്ട്. കെപിസിസി ഭാരവാഹികള്ക്ക് മാനദണ്ഡം നിശ്ചയിച്ചതും പ്രവര്ത്തക മാര്ഗരേഖ പ്രഖ്യാപിച്ചതുമെല്ലാം ചര്ച്ചയില്ലാതെയാണെന്നാണ് സുധീരന് ചൂണ്ടിക്കാട്ടിയത്.വീഴ്ച ഏറ്റുപറഞ്ഞ് സതീശന്താന് അടക്കമുള്ള കെപിസിസി നേതൃത്വത്തിന് സുധീരനെ പരിഗണിക്കുന്നതില് വീഴ്ചപറ്റിയെന്ന് വിഡി സതീശന് മാധ്യമങ്ങളോട് തുറന്ന് പറഞ്ഞു. നേതൃത്വത്തിന് വീഴ്ചപറ്റിയെന്ന് സുധീരനുമായുള്ള സന്ദര്ശനത്തില് വ്യക്തമായി. തനിക്കും വീഴ്ച സംഭവിച്ചു. ക്ഷമിക്കണമെന്ന് അദ്ദേഹത്തോട് അഭ്യത്ഥിച്ചു. എടുത്ത തീരുമാനത്തില് നിന്ന് സുധീരനെ പിന്വലിപ്പിക്കുക എളുപ്പമല്ല. താന് ശ്രമിച്ചാല് അത് സാദ്ധ്യമാവുകയുമില്ല. തങ്ങളോട് അദ്ദേഹം ക്ഷമിക്കുമെന്നാണ് പ്രതീക്ഷയെന്നും കൂടികാഴ്ചക്ക് ശേഷം വിഡി സതീശന് പ്രതികരിച്ചു.കെപിസിസി നേതൃത്വവുമായി ഉടക്കി നില്ക്കുന്ന സുധീരനെ അനുനയിപ്പിക്കാനുള്ള ശ്രമങ്ങള് തുടരും. കെ സുധാകരനും താരിഖ് അന്വറും വിഎം സുധാരനമായി ചര്ച്ച നടത്താനാണ് സാദ്ധ്യത.പരസ്യ പ്രതികരണത്തിന് തയ്യാറാവാതെ സുധീരന്ഡിസിസി പുനസംഘടന മുതല് വിഎം സുധീരന് അതൃപ്തിയുണ്ടെങ്കിലും ഇതുവരെ അദ്ദേഹം പരസ്യ പ്രതികരണം നടത്തിയിട്ടില്ല. വിഡി സതീശനുമായുളള കൂടികാഴ്ചക്ക് ശേഷവും ഇതേ നിലപാടാണ് സ്വീകരിച്ചത്. പാര്ട്ടി നേതൃത്വത്തിനെതിരെ സുധീരന് പരസ്യ പ്രതികരണത്തിന് തയ്യാറായാല് പ്രതിസന്ധി കൂടുതല് രൂക്ഷമാകും. ഇതൊഴിവാക്കാനാണ് നേതൃത്വത്തിന്റെ ശ്രമങ്ങള്.